Resep: Lepel-frikkadelle in drie korsies met pruimtamatiesous | Maroela Media
Foto: Kokkedoor 2
Die aanbieding van happies is so belangrik soos die smaak en deesdae word kleinkos skeppend voorgesit in al wat lepel, bakkie of glasie is. Hier woon frikkadelle die partytjie op ŉ lepel by, geklee in broodkrummel-, pistachioneut- en papawersaadkorsies.
250 ml varkmaalvleis
250 ml lamsmaalvleis
250 ml beesmaalvleis
½ appel, fyngerasper
45 ml pikante rissies (peppadews), fyn opgesny
3 eierwitte geklits
3 snye witbrood, korsies afgesny en gekrummel
80 ml pistachioneute, fyngemaal
80 ml papawersaadolie vir diepbraai
Plaas die drie verskillende soorte vleis in drie ver­skillende houers en voeg die volgende by elk:
vark: gerasperde appel, sout en peper, 1 eier;
lam: kruisement, sout en peper, 1 eier; en
bees: pikante rissies, sout en peper, 1 eier.
Meng die bestanddele goed saam en vorm baie klein frikkadelletjies van elke mengsel.
Rol die vark eers in eierwit en dan in die broodkrummels.
Rol die lam eers in eierwit en dan in die fyngemaalde pistachioneute.
Rol die bees eers in eierwit en dan in die papawersaad.
Diepbraai die frikkadelle 1 minuut lank en dreineer op kombuispapier.
8 pruimtamaties, gehalveer
20 ml balsemiekasyn
Voorverhit die oond tot 180 ̊C.
Plaas die tamaties op ’n bakplaat, besprinkel dit met die asyn en 30 ml van die olyfolie, geur met sout en peper en bak 40 minute in die voorverhitte oond.
Braai die ui en knoffel in die res van die olie tot sag. Plaas dit dan saam met die tamaties in ’n voedselverwerker en blits vinnig tot ’n growwe tekstuur verkry word.
Plaas die mengsel terug in die pan en roer die bruinsuiker by. Geur met nog sout en peper indien nodig.
Skep ’n bietjie tamatiesous in individuele Chinese lepels en plaas een van elke soort frikkadel bo-op.
Bron: Kokkedoor 2 – Versamelresepte saamgestel deur Errieda du Toit.
David Jacobs · 3 jaar gelede
Mag ek die resepte wat gepubliseer is ‘n kopie van maak en in my resepteboek bêre. Ek merk dat jy dit nie kan “copy” en “paste” nie. Kan u verduidelik asseblief?
Dankie vir jou navraag! Jy is welkom om van die resepte in jou persoonlike resepteboek te liasseer.